***RELIGIJA IN RITUAL***

- Religija- poganstvo in religija- vraževerje. Poganstvo so povezovali z nekrščanskimi religijami in njihovimi javnimi ritualnimi praksami. Praznoverje pa se nanaša na nevidne odnose med stvarmi, ki jih ne znanost ne religija ne moreta pojasniti.

* Religija vsebuje oblike družbenih verovanj v nadnaravne sile, ki so javnega značaja in se javno izražajo skozi rituale.
* Taylor DEF: religija je verovanje v nadnaravna bitja.
* Durkheim DEF: vsaka družba razlikuje med naravnim in svetim. Religija spada k svetemu. Religija v primitivnih družbah s pomočjo ritualov ustvarja solidarnost in integracijo.
* Geertz: vedeti moramo kaj religija pomeni ljudem, kako usmerja človekov obstoj.

USTNE IN PISNE RELIGIJE

* Razlikovanje med pisnimi in ustnimi religijami je pomembno, saj ta razlika vpliva tudi na druge vidike družbe.
* Pisne religije so sveta besedila ali pa zbirke svetih tekstov. Lahko jih širimo po svetu, ker so zapisane. Verniki morajo poznati sveta besedila, lahko so tudi spreobrnitvene religije- še posebno monoteistične. Hinduizem in budizem ne zahtevata popolne pokorščine svetim besedilom.
* Ustne religije so globoko vtkane v družbene prakse, ni svetih besedil, bogove se povezuje s kraji čaščenja, povezane so z ostalimi vidiki družbenega delovanja.

ŽIVLJENJE PO SMRTI

* Vse religije se ukvarjajo s smrtjo in življenjem po smrti. Življenje po smrti si predstavljajo kot idealizirano različico dejanskega življenja, vendar v njem ni žalosti, bolečine, trpljenja…
* Pisne religije življenje po smrti opisujejo na abstrakten način, ustne religije pa so bolj konkretne.
* Namen predstav o posmrtnem življenju je demistifikacija smrti.
* Obstajajo tudi ljudstva, ki ne verjamejo v posmrtno življenje. Najbolj znani družbi sta lovsko-nabiralniška družba in industrijske in postindustrijske družbe.

LOGIKA KULTOV PREDNIKOV

* V veliko družbah brez pisave posvečajo veliko pozornosti prednikom ali njihovim duhovom.
* Razlikovanje med živimi in mrtvimi ni nujno izrazito. Ko se ljudje starajo bolj so pametni, postajajo pa tudi čedalje manj mobilni. Med življenjem in smrtjo ni jasne meje, saj je v nekaterih družbah prehod dolgotrajen.
* Ena od posledic spoštovanja prednikov je tudi politična legitimizacija in krepitev stabilnosti družbe.
* Predniki kažejo pot, starešine so njihovi posredniki, mlajši pa morajo ubogati.
* Kult prednikov je pomemben saj priskrbi svojim pripadnikom svetovni nazor npr. sprijaznenje s smrtjo.
* Marx- religija je opij ljudstva. Učinkuje kot drogain preusmerja pozornost stran od resničnih problemov.

RITUAL: RELIGIJA V PRAKSI

* Problemi so lahko povezani z vsemi vidiki življenja. Rituali probleme dramatizirajo in artikulirajo.
* DEF: Ritual je družbeni vidik religije. So družbeni procesi, ki izražajo predstave na konkreten način. So pravilom zavezani javni dogodki, ki tematizirajo odnos med zemeljskim svetom in svetom duhov.
* Rituali legitimizirajo moč in so zato pomembno orodje ideologije. Obenem omogočajo sodelujočim globoko čustveno izkušnjo.
* Rituali omogočajo ljudem, da premišljujejo o svoji vlogi v družbi.

RITUALI IN INTEGRACIJA

* Gluckman- obredni upori – rituali, ki so funkcionalni, saj preusmerjajo konflikte tja, kjer so neškodljivi. Omogočajo interakcijo med motivacijo posameznika in družbenimi funkcijami.

POLISEMIČNOST SIMBOLOV

* Simboli so osrednji element rituala. Potrebno se je poglobiti v pomene simbolov in njihova medsebojna razmerja.
* Dominantni simboli: nek skupen obrazec izraža različne pojave, v njem so združbeni različni pomeni. Na ta način lahko različni ljudje zaznajo podobnost in s takimi simboli izražajo solidarnost.
* Dominantni ritualni simboli nakazujejo polarizacijo pomenov. Na eni strani so pomeni, ki se nanašajo na družbeno in politično ureditev družbe, na drugi strani pa se izražajo fiziološki in biološki pomeni.
* Turner: simboli morajo biti dvoumni, da ustvarjajo solidarnost, ker so tudi ljudje med seboj različni.

POLITIČNI RITUAL V DRUŽBAH Z DRŽAVO

* Rituali morajo biti nejasni, ker upodabljajo družbo, ki je polna protislovij.
* Prikrita ideološka dimenzija rituala ni v sodobnih družbah z državo nič manj očitna kot v tradicionalnih družbah.

RITUALI SODOBNOSTI: ŠPORT

* Najpomembnejši so tisti ne verski rituali, ki so povezani s športom
* Večina študij o nogometu obravnava oblike družbene identitete.
* Raziskovalci nogometa so opozarjali na njegovo razredno dimenzijo, na osrednjo vlogo pri izražanju nacionalne identitete in zmožnost premoščanja generacijskih prepadov.
* Način uporabe določa pomen, da religija in druge vrste znanja postanejo pomembne šele takrat, ko jih ljudje lahko za nekaj uporabijo.